

РЕПУБЛИКА СРПСКА
ВЛАДА
МИНИСТАРСТВО ЗА НАУЧНОТЕХНОЛОШКИ РАЗВОЈ И ВИСОКО ОБРАЗОВАЊЕ 
Трг Републике Српске 1, Бања Лука; Тел: 051/338–434; Факс: 051/338-875;
www.vladars.rs; E-mail: mnv@mnv.vladars.rs

Број: 19.041/67- 9/26
Датум: 27.10.2026. године

На основу чланова 10. и 11. Закона о студентском стандарду (''Службени гласник Републике Српске'', број: 63/21), члана 3. а у вези са чланом 6. став (1) тачка 1) Правилника о додјели студентских стипендија и о Регистру студентских стипендија (''Службени гласник Републике Српске'', број: 94/21 и 58/25), Министарство за научнотехнолошки развој и високо образовање расписује

ЈАВНИ КОНКУРС
за додјелу 650 стипендија студентима високошколских установа 
(категорија: успјешни студенти првог, другог и трећег циклуса студија) 

I 

Расписује се Јавни конкурс за додјелу стипендија за академску 2026/2027. годину, за категорију успјешних студената првог, другог и трећег циклуса студија, редовним студентима високошколских установа у Републици Српској, по научним областима како слиједи:
1) 520 стипендија за студенте првог циклуса студија на високошколским установама које се финансирају из буџета Републике и то:
· Природне науке 				  50
· Инжењерство и технологија 		105
· Медицинске и здравствене науке 	               170
· Пољопривредне науке 			  20
· Друштвене науке 			               100
· Хуманистичке науке 			  75
2) 30 стипендија за студенте првог циклуса студија на високошколским установама у Републици Српској које се не финансирају из буџета Републике, и то:
· Природне науке 				    5
· Инжењерство и технологија 		  10
· Медицинске и здравствене науке 	                   5
· Друштвене науке 			                   5
· Хуманистичке науке 			    5
3) 77 стипендија за студенте другог циклуса студија на високошколским установама које се финансирају из буџета Републике, и то:
· Природне науке 			  	  10
· Инжењерство и технологија 		  20
· Медицинске и здравствене науке  	    5		
· Пољопривредне науке 		  	  15
· Друштвене науке 			                 15
· Хуманистичке науке 		  	  12
4) 23 стипендије за студенте трећег циклуса студија на високошколским установама које се финансирају из буџета Републике, и то:
· Природне науке 				    3
· Инжењерство и технологија  	     	    3                   
· Медицинске науке                      	                  8              
· Пољопривредне науке               		    3
· Друштвене науке      	    		    3
· Хуманистичке науке                  		    3

II

Општи услови за додјелу стипендија
За додјелу стипендија из тачке I овог конкурса могу конкурисати редовни студенти који имају пребивалиште на територији Републике Српске и Брчко дистрикта Босне и Херцеговине и који испуњавају сљедеће опште услове:
1) да су држављани Републике Српске и Босне и Херцеговине,
2) да су студенти првог, другог и трећег циклуса студија на високошколским установама у Републици Српској,  
3) да су студенти друге или виших година студија на првом циклусу студија, односно студенти на другом и трећем циклусу студија, само онолико година колико траје студиј на сваком циклусу,
4) да су студенти интегрисаних студија само онолико година колико траје интегрисани студиј, односно да су студенти од друге до пете или шесте године студија,
5) да нису обнављали ниједну годину студија,
6) да студенти на дан објављивања јавног конкурса на првом циклусу студија немају више од 26 година, на другом циклусу студија од 28 година, а на трећем циклусу студија од 32 године, oсим студената студија који трају пет или шест година, односно студената на интегрисаним студијама, немају више од 28 година на првом циклусу студија, на другом циклусу студија од 30 година, а на трећем циклусу студија од 34 године,
7) да не примају стипендију из других јавних извора финансирања у академској 2026/2027. години,
8) да су студенти од прве године првог циклуса студија који су током средњошколског образовања освојили једно од прва три мјеста на међународним олимпијадама на којима ученици из Републике Српске имају право учешћа.

III
Посебни услови за додјелу стипендија
Поред општих услова наведених у тачки II овог конкурса студенти који конкуришу за додјелу стипендија морају испуњавати сљедеће посебне услове:
1)  да на првом циклусу студија имају положене испите из претходних година студија са просјечном оцјеном 8,50 и више,
2) да на другом циклусу студија из свих положених испита у укупном претходном високом образовању имају просјечну оцјену 8,50 и више,
3) да на трећем циклусу студија, из свих положених испита у укупном претходном високом образовању имају просјечну оцјену 8,50 и више.

IV
Критеријуми за утврђивање ранг-листе студената за додјелу стипендије су:
1) успјех у претходним студијским годинама и 
2) уписана година студија, осим на другом и трећем циклусу студија. 

Ови критеријуми се не односе на студенте прве године студија који су током средњошколског образовања освојили једно од прва три мјеста на међународним олимпијадама на којима ученици из Републике Српске имају право учешћа.
V
Образац пријаве за Јавни конкурс (ПРИЛОГ 1), образац пријаве за студенте учеснике међународних олимпијада (ПРИЛОГ 5) и образац изјаве да студент не прима стипендију из других јавних извора финансирања (ПРИЛОГ 6), биће доступни на инетрнет страници Министарства за научнотехнолошки развој и високо образовање: www.vladars.rs и на протоколу Министарства за научнотехнолошки развој и високо образовање, Трг Републике Српске 1, Бања Лука, Административни центар Владе Републике Српске, ламела А, приземље.



VI

Уз уредно попуњен образац пријаве (ПРИЛОГ 1), образац пријаве за студенте учеснике међународних олимпијада (ПРИЛОГ 5) и образац изјаве да студент не прима стипендију из других јавних извора финансирања (ПРИЛОГ 6) из тачке V овог конкурса, подносиоци пријаве су обавезни доставити сљeдећу документацију у оригиналу или овјереној фотокопији: 
1) увјерење о држављанству,
2) увјерење о пребивалишту,
3) oвјерену копију прве странице индекса,
4) потврду о статусу редовног студента,
5) увјерење о положеним испитима из претходних година студија са просјечном  оцјеном за студенте првог циклуса студија и студенте интегрисаних студија,
6) увјерење о положеним испитима са првог, другог, односно трећег циклуса студија са просјечном  оцјеном за студенте другог и трећег циклуса студија,
7) потврду да студент није обнављао ниједну годину у току студија,
8) потврду да је студент положио све испите из претходне године студија (само за студенте I циклуса студија и студенте интегрисаних студија који испуњавају овај услов),
9) овјерену изјаву студента да не прима стипендију из других јавних извора финансирања (ПРИЛОГ 6) и
10) фото-копију текућег рачуна студента.
VII
Документи из тачке VI подтачки 1) и 2) овог конкурса не смију бити старији од шест мјесеци, а документи из подтачки 3), 4), 5) 6), 7), 8) и 9) не смију бити старији од дана објављивања овог конкурса. Увјерење о положеним испитима са претходног циклуса студија које достављају студенти другог и трећег циклуса студија може бити старије од дана објављивања конкурса.

VIII
Подносиоци пријава морају имати отворен властити текући рачун у некој од банака у Републици Српској, искључиво у домаћој валути (КМ).
IX
Пријаве са потребном документацијом достављају се лично или поштом, уредно сложене у коверту, на адресу: „Министарство за научнотехнолошки развој и високо образовање, Трг Републике Српске 1, Бања Лука, са назнаком  ''Јавни конкурс за студентске стипендије-успјешни студенти'' и адресом пошиљаоца. 

X
Непотпуне и неблаговремене пријаве се не разматрају.

XI
Јавни конкурс се објављује на интернет страници Министарства за научнотехнолошки развој и високо образовање: www.vladars.rs

XII
Јавни конкурс остаје отворен 20 дана од дана објављивања.

XIII
Ранг-листа кандидата којима ће бити додијељена стипендија за академску 2026/2027. годину биће објављена на интернет страници Министарства за научнотехнолошки развој и високо образовање: www.vladars.rs. 

					                                                                              МИНИСТАР 

                                                                                                                                       Проф. др Драга Мастиловић

